Document ID: 32007R0444

KOMISSION ASETUS (EY) N:o 444/2007,
annettu 23 päivänä huhtikuuta 2007,
neuvoston asetuksen (EY) N:o 41/2007 muuttamisesta sillin saalisrajoitusten osalta ICES-alueilla I ja II
EUROOPAN YHTEISÖJEN KOMISSIO, joka
ottaa huomioon yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2007 21 päivänä joulukuuta 2006 annetun neuvoston asetuksen (EY) N:o 41/2007 (1) ja erityisesti sen I B liitteen,
sekä katsoo seuraavaa:
(1)
Asetuksessa (EY) N:o 41/2007 vahvistetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuodeksi 2007.
(2)
Yhteisön, Färsaarten, Islannin, Norjan ja Venäjän federaation välillä 18 päivänä tammikuuta 2007 käydyissä neuvotteluissa päästiin sopimukseen Atlantin-Skandinavian sillin (norjalainen kevätkutuinen silli) kalastusmahdollisuuksista Koillis-Atlantilla. Saalisrajoituksen enimmäismääräksi on kansainvälisen merentutkimusneuvoston (ICES) tieteellistä lausuntoa noudattaen vuodeksi 2007 vahvistettu 1 280 000 tonnia. Kyseinen sopimus olisi saatettava osaksi yhteisön lainsäädäntöä.
(3)
Tämän vuoksi asetusta (EY) N:o 41/2007 olisi muutettava vastaavasti,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 41/2007 liitettä I B tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä huhtikuuta 2007.

Labels: 11
6